Depenent de l'estadi del càncer de pulmó, la cirurgia s'utilitza per extirpar el tumor, part del teixit sa del voltant i alguns dels ganglis limfàtics propers.
L'extirpació pot ser parcial o bé del pulmó sencer:
Aquests tipus de cirurgies requereixen ingrés hospitalari i exercicis respiratoris diaris durant el postoperatori.
El temps de recuperació després de la intervenció quirúrgica depèn de cada persona i del tipus de cirurgia practicada.
Generalment, durant els primer dies, és freqüent sentir molèsties, cansament o feblesa.
Forma part del procés de recuperació i és temporal fins a la cicatrització externa i interna.
Després del període de temps a l'hospital, generalment es requereix més temps fins a la recuperació de l'activitat quotidiana.
Només afecta la zona on s'aplica el tractament, però també pot afectar el teixit sa proper i, per tant, no està indicada per tractar zones àmplies del pulmó.
Es pot administrar abans o després de la cirurgia, o en combinació amb la quimioteràpia.
L'equip assistencial valora l'elecció d'una o altra opció d'acord amb la situació individual de cada persona i l'extensió del tumor.
Depenent de la zona que s'irradia a través del tòrax es poden afectar teixits o òrgans propers.
Això també pot produir efectes secundaris, com ara dificultat per empassar, si s'afecta l'esòfag, o tos per la irritació dels teixits del pulmó.
En aquests casos també es poden seguir les recomanacions del tractament amb quimioteràpia.
El tractament amb quimioteràpia es refereix a l'ús de medicaments específics que tenen com a objectiu destruir les cèl·lules canceroses.
S'aplica com a tractament principal del càncer de pulmó o en combinació amb altres teràpies, com la cirurgia o la radioteràpia.
La quimioteràpia que s'utilitza en el càncer de pulmó generalment combina diversos tipus de medicaments que, majoritàriament, s'administren de manera ambulatòria per via endovenosa (a través de les venes) i alguns també per via oral.
Cada cicle es compon de dos períodes: primer, l'administració del tractament; després, el temps de recuperació abans d'iniciar el cicle següent.
Generalment, els cicles es donen entre 21 i 28 dies que, inicialment, duren de quatre a sis cicles, però la durada es determina d'acord amb el tipus de medicament.
Les teràpies biològiques actuen ajudant el sistema immunològic (de les defenses del cos) a lluitar contra el càncer.
Les teràpies utilitzades en el càncer de pulmó són els anticossos monoclonals.
Aquests s'adhereixen a les cèl·lules del càncer i interfereixen en el seu creixement i disseminació.
Aquest tipus de teràpia s'administra en casos concrets de càncer de pulmó de cèl·lula no petita disseminat.
Hi ha dos tipus de teràpies biològiques per al tractament del càncer de pulmó: una que s'administra per via venosa en combinació amb quimioteràpia i una altra que es pren per via oral sense quimioteràpia.
El càncer de pulmó es tracta freqüentment amb la combinació de diferents teràpies, com ara la cirurgia amb quimioteràpia o radioteràpia, o ambdues, bé abans o després de la cirurgia.
La quimioteràpia i la radioteràpia poden combinar-se de diferents maneres.
La seva combinació rep el nom de quimioradioteràpia.
El tipus i estadi del tumor determina el tractament.